nahid-hub/BLUGE-bengali-wikipedia-section-title-prediction huggingface dataset:
ফানুস জ্বলন্ত অবস্থায় মাটিতে পড়লে অগ্নিকান্ডের ঝুঁকি সৃষ্টি হয়। ভাসমান অবস্থায়, প্রচলিত নকশার ফানুস যতক্ষণ সোজা থাকে ততক্ষণ চারপাশের কাগজে আগুন লাগার সম্ভাবনা কম। তবে ফানুসটি হেলে পড়লে (বায়ুপ্রবাহ অথবা কোন কিছুর সাথে ধাক্কা লাগার ফলে), এটিতে বাতাসে ভাসমান অবস্থাতেই আগুন লেগে যেতে পারে। চারপাশের কাগজের খোলটি কয়েক সেকেন্ডেই পুড়ে যায়, তবে আগুনের শিখা মাটিতে না পড়া পর্যন্ত জ্বলতে পারে।

ফানুস মাটিতে পড়ার পর, অবশিষ্ট পাতলা তারের ফ্রেম খুব ধীরে ধীরে ক্ষয় হয়, যা বন্য প্রাণীরা গিলে ফেললে তা বিপদের কারণ হতে পারে। ২০০৯ সালে ব্রিটেনের স্কাই অর্বস চীনা লন্ঠন কোম্পানি ধাতু তারের জায়গায় জৈব-পচনশীল অগ্নিরোধক দড়ি দিয়ে ফানুস তৈরি করেছিল। অন্যান্য ইউরোপীয় নির্মাতারাও এই নকশা গ্রহণ করেন। ফানুস থেকে অগ্নিকান্ডের কয়েকটি ঘটনার পরে ২০১২ সালে স্কাই অর্বস অগ্নিরোধক বেসযুক্ত ফানুসের একটি পেটেন্ট করা ডিজাইন বের করে। 

এছাড়াও ফানুস বিমানচালনার সময় ঝুঁকি তৈরি করতে পারে বলে দাবি করা হয়েছে। 

২০১৩ সালের ১লা জুলাই ইংল্যান্ডের ওয়েস্ট মিডল্যান্ডসে সেখানকার ' সবথেকে বড় অগ্নিকান্ডে ' ১০০,০০০ টন পুনর্ব্যবহারযোগ্য উপাদান পুড়ে যায় এবং আনুমানিক ছয় মিলিয়ন পাউন্ডের সমপরিমাণ ক্ষতি হয়। স্মেথউইকের একটি প্লাস্টিকের রিসাইক্লিং প্লান্টে জ্বলন্ত ফানুস এসে পড়ায় এই আগুনের সূত্রপাত ঘটে। ফানুসের কারণে আগুন লাগার ছবি সিসিটিভি ক্যামেরায় ধরা পড়ে। এ ঘটনার প্রতিক্রিয়ায়, পাউন্ডল্যান্ড ফানুস বিক্রি বন্ধ করার সিদ্ধান্ত নেয় এবং ২০১৩ সালের ৬ই জুলাই তাদের সমস্ত মজুদ সরিয়ে নেয়। 

২০১৮ সালে ব্রাজিলের রিও ডি জেনেইরো শহরের কাছে রিওসেন্ট্রো কনভেনশন সেন্টারের একটি প্যাভিলিয়নের ছাদে জ্বলন্ত ফানুস এসে পড়ায় প্যাভিলিয়নটি সম্পূর্ণরূপে ভস্মীভূত হয়। 

সঠিক অনুচ্ছেদ শিরোনাম কোনটি?
titleA. আইনি অবস্থা
titleB. পর্তুগাল এবং ব্রাজিল
titleC. তাইওয়ান
titleD. বিপদসমূহ
উত্তর: titleD
১৮৮০-৯০ সালে নদীবন্দর তৈরি হয় উপকূল অঞ্চলে, ফিতজোরয় নদীর নিকটে। ব্রডমাউন্ট ছিল উত্তরে এবং পোর্ট আলমা ছিল দক্ষিণে। বিভিন্ন এলাকা থেকে ওই বন্দর গুলোতে মালামাল আনানেয়ার জন্য রেল চালু করা হয়। ১৮৯৮ সালে ব্রডমাউন্ট এবং ১৯১১ সালে পোর্ট আলমা রেল চালু হয়।
১৯৯২ এবং ২০০২ সালের মধ্যে, কুইন্সল্যান্ড রাষ্ট্রে পণ্যের যোগান বৃদ্ধিপেয়ে অন্যান্য প্রাদেশিক ও আঞ্চলিক যোগান কে ছাপিয়ে গিয়েছিল. যে যুগে কুইন্সল্যান্ডের জিএসপি, ৫.০% হয়েছিল। বছর বড় হয়েছি যখন অস্ট্রেলিয়ার গ্রস ডোমেস্টিক উত্পাদন (জিডিপি) প্রবৃদ্ধির প্রতি বছর গড় ৩.৯% বাড়ে. অস্ট্রেলিয়ান জিডিপির সে সময়ের মধ্যে ১০.৩% বৃদ্ধি করার কুইন্সল্যান্ডের অবদান রয়েছে যা রয়েছে মাত্র তিনটি দেশের ।
২০০৩ সালে ব্রিসবেন ছিল বসবাসের জন্য সবচেয়ে কম খরচের শহর অস্টেলিয়াের অন্য বাজ্যের রাজধানীর মধ্যে।

এখানে কলা, আনারস, বাদাম জাতীয় ফলের চাষ হয়। এখানে সুতা, আখ, শাক সবজি ইত্যাদি উৎপাদিত হয়। এখানে কয়লা,জিংক, সোনা, কপার, রুপা পাওয়া যায়। এখানে কপার পরিশোধনাগার রয়েছে। এখানে উপকূল অঞ্চলে আখ থেকে চিনি উৎপাদনের মিল আছে।

সঠিক অনুচ্ছেদ শিরোনাম কোনটি?
titleA. ভৌগলিক অবস্থান
titleB. অর্থনীতি
titleC. আদিবাসী আগমন
titleD. ধর্মীয় অন্তর্ভুক্তি
উত্তর: titleB
একটি তিনতলা ভবনের চারটি শ্রেণীকক্ষে ছাত্রদের পাঠদান করা হয়। কলেজ পরিচালনার জন্য একটি বেসরকারি ব্যবস্থাপনায় পরিচালনা পরিষদ আছে। প্রতি পাঁচ বছর পর পর পরিচালনা পরিষদ নবায়ন করার সরকারি বিধান রয়েছে। বাংলাদেশ সংস্কৃত ও পালি শিক্ষা বোর্ডের অধীনে টোল ও কলেজগুলির প্রশাসনিক ও শিক্ষা কর্মকান্ড পরিচালিত হয়। কলেজে একটি লাইব্রেরী রয়েছে, যার নাম ‘চিন্তামণি লাইব্রেরি’। এখানে একটি মিউজিয়ামও আছে।

সঠিক অনুচ্ছেদ শিরোনাম কোনটি?
titleA. অবস্থান
titleB. অবকাঠামো
titleC. ভর্তি
titleD. ইতিহাস
উত্তর: titleB
১। আবদুল গনি হাজারী - বাংলা একাডেমী পুরস্কার প্রাপ্ত একজন কবি ও সাংবাদিক।

২। মুহম্মদ মনসুর উদ্দিন - বাংলা একাডেমী পুরস্কার প্রাপ্ত একজন লোকসঙ্গীত,লোকসাহিত্য সংগ্রাহক ও লোকসাহিত্যবিশারদ ।

৩। সরদার জয়েনউদ্দীন - বাংলা একাডেমী পুরস্কার প্রাপ্ত একজন লেখক,ঔপন্যাসিক,গল্পকার ও সম্পাদক ।

৪। চঞ্চল চৌধুরী - একজন জনপ্রিয় নাট্য অভিনেতা ।

৫। আজিজুর রহমান - বীর প্রতীক

সঠিক অনুচ্ছেদ শিরোনাম কোনটি?
titleA. কৃতী ব্যক্তিত্ব
titleB. ঐতিহাসিক নিদর্শন ও ঐতিহ্য
titleC. বিবিধ
titleD. অবস্থান
উত্তর: titleA
ফেনী জেলার অভ্যন্তরে সদর উপজেলার ফেনী-ছাগলনাইয়া রোডের পাশেই নতুন রানীর হাট নামক স্থানে প্রতিষ্ঠানটি অবস্থিত। এ প্রতিষ্ঠানের পাশেই রয়েছে ফেনী জেলা কেন্দ্রীয় কারাগার। দেশের বিভিন্ন স্থান থেকে এখানে আসতে হলে প্রথমে ফেনীর মহিপালে আসতে হবে। তারপর সিএনজি অথবা ব্যাটারি চালিত যানে করে শহরের ট্র্যাঙ্করোডে আসতে হবে। তারপর সেখান থেকে সিএনজিতে করে সরাসরি অত্র প্রতিষ্ঠানে পৌঁছানো যাবে।

সঠিক অনুচ্ছেদ শিরোনাম কোনটি?
titleA. বিবরণ
titleB. অবস্থান
titleC. ক্যাম্পাস
titleD. ইতিহাস
উত্তর: titleB
সমগ্র খেলোয়াড়ী জীবনে উনিশটি টেস্ট ও পঁয়তাল্লিশটি একদিনের আন্তর্জাতিকে অংশগ্রহণ করেছেন। ২৯ জানুয়ারি, ১৯৯৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৭ মার্চ, ২০০১ তারিখে পোর্ট অব স্পেনে সফরকারী দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।

প্রায় দুই বছর আন্তর্জাতিক ক্রিকেট থেকে দূরে ছিলেন। দক্ষিণ আফ্রিকান ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০০৩ সালের ক্রিকেট বিশ্বকাপে ওয়েস্ট ইন্ডিজ দলের পক্ষে খেলার জন্যে মনোনীত হন। কিন্তু, ঐ বিশ্বকাপের তিন খেলায় অংশ নিয়ে উইকেট শূন্য অবস্থায় ছিলেন। এরপর আর তাকে ওয়েস্ট ইন্ডিজ দলে খেলতে দেখা যায়নি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. খেলার ধরন
titleC. অবসর
titleD. প্রথম-শ্রেণীর ক্রিকেট
উত্তর: titleA
৩১শে মে ১৯৬১ তে দেশটি নামমাত্র প্রজাতন্ত্র লাভ করে। সেসময় শুধু শ্বেতাঙ্গদের ভোট দানের অধিকার ছিল। ওয়েস্টমিনিস্টার সিস্টেমের মাধ্যমে কার্যত ক্ষমতাহীন রাষ্ট্রপতি নিয়োগ হতেন। চার্লস রবার্ট স্মর্ট , জিম ফৌচে , মারাইস ভিলজেন ছিলেন দীর্ঘমেয়াদি কয়েকজন রাষ্ট্রপতি। পি. ও. যথা-র উদ্যোগে ১৯৮৩ র সংবিধানে রাষ্ট্রপতির হাতে প্রভূত ক্ষমতা প্রদান করা হয়। পি. ও. যথা রাষ্ট্রপতি পদে আসীন হন। পরবর্তীতে এফ. ডব্লিউ. ডি ক্লার্ক এই পদে আসীন হন। 

১৯৯৪ সালে প্রথমবারের মতো জাত-পাত নির্বিশেষে নির্বাচন প্রক্রিয়া অনুষ্ঠিত হয়। নেলসন ম্যান্ডেলা-র নেতৃত্বে আফ্রিকান ন্যাশনাল কংগ্রেস বিপুল ভোটে জয়ী হয় ও বর্তমান কাল অব্দি ক্ষমতাসীন রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রজাতন্ত্র (১৯৬১-বর্তমান)
titleC. অর্থনীতি
titleD. রাজনীতি
উত্তর: titleB
জুরাছড়ি ইউনিয়ন জুরাছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "জুরাছড়ি", "কুসুমছড়ি" এবং "লুলাংছড়ি" এ ৩টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. প্রশাসনিক কাঠামো
titleC. খাল ও নদী
titleD. অবস্থান ও সীমানা
উত্তর: titleB
অ্যালগরিদম অসীম ও সসীম ব্যবহার ভালোভাবে বোঝা যায়। অনুসন্ধান ইস্যুর অ্যালগরিদম যাতে প্রমাণিত ভাল অনলাইন পারফরমেন্স বিদ্যমান তা জানা যায়।

বিশাল এমডিপিগুলোতে দক্ষ অনুসন্ধান মূলত সম্ভব হয় না (ব্যান্ডিত সমস্যা এ বিষয়ে ব্যতিক্রম)। যদিও সসীম সময়ের ফলাগল অনেক অ্যালগরিদমেত সাথে যুক্ত থাকলেও তারা দৃঢ়ভাবে যুক্ত থাকবে না এমন প্রত্যাশা করা হয় এবং এজন্য অনেক কাজের দরকার হয় যার দরুন সহজে এর সুফল কুফল বুঝতে কষ্ট হয়,।

বর্ধিষ্ণু অ্যালগরিদমের ক্ষেত্রে অসীমে একই বিন্দুতে মিলিত হবার বিষয় দাঁড় করানো হয়। অস্থায়ী পার্থক্য ভিত্তিক অ্যালগরিদনে এই একই বিন্দুতে মিলিত হবার ক্ষেত্রে অনেক শর্ত লাহে যা পূর্বে খুব সহজেই অর্জিত হত (উদাহরণস্বরূপ, মধ্যস্থতাকারী মসৃণ ফাংশন অনুমান ব্যবহার করা হলে)।

সঠিক অনুচ্ছেদ শিরোনাম কোনটি?
titleA. গবেষণা
titleB. রূঢ় বল
titleC. তত্ত্ব
titleD. অবস্থা মানীয় ফাংশন
উত্তর: titleC
উল্লেখিত স্বতন্ত্র বাহিনীগুলোর সাথে সাথে ন্যাপ ও কম্যুনিষ্ট পার্টির নেতৃত্বে মুক্তিযোদ্ধাদের কিছু বাহিনী গড়ে উঠে। তাদের মধ্যে সিরাজ শিকদার একটি শক্তিশালী গেরিলা বাহিনী গড়ে তুলেন যা বরিশালের পায়ারাবাগানে পাকিস্তানী বাহিনীর সাথে বেশ কয়েকটি সংঘর্ষে লিপ্ত হয়। যদিও এই বামপন্থী দলগুলোর মাঝে বাংলাদেশের স্বাধীনতার গতিপ্রকৃতি এবং করনীয় নিয়ে আদর্শগতভাবে বিপুল মতপার্থক্য ছিলো (তার মধ্যে সোভিয়েতপন্থী ও চীনপন্থী ফারাক এবং চীনপন্থীদের আন্তঃদল মতবিভেদ), মুক্তিবাহিনীর সাধারণ সদস্য ও নেতৃত্বস্থানীয়দের মধ্যে অনেকেই বামপন্থী ভাবধারায় গভীরভাবে উদ্‌বুদ্ধ ছিলেন। যে কারণে, ভারতীয় সরকার ও আওয়ামী লীগের সদস্যরা এই বামপন্থী দলগুলোর নিয়ন্ত্রণ নিয়ে কিছুটা উদ্‌বিগ্ন ছিলেন। যাই হোক না কেন, পরবর্তীতে বামপন্থী দলগুলো নিজেদের মতপার্থক্য ভুলে ঐক্যবদ্ধ হন এবং মুক্তিবাহিনীর মূল অংশটিকে কেন্দ্র করে তাদের যুদ্ধ চালিয়ে যান।

সঠিক অনুচ্ছেদ শিরোনাম কোনটি?
titleA. বামপন্থী দলসমূহ
titleB. সাংস্কৃতিক যোদ্ধারা
titleC. বাংলাদেশ বিমান বাহিনী
titleD. কাদেরিয়া বাহিনী
উত্তর: titleA
বিবাহের ক্ষেত্রে সিলেটি হিন্দু ও মুসলিম উভয়ই তাদের বিশেষ পুরানো ধর্মীয় রীতি নীতিই পালন করতে স্বাচ্ছন্দ্যবোধ করেন৷ সিলেটের অনন্য সংস্কৃতি এবং সিলেটি ভাষা (ꠍꠤꠟꠐꠤ) বাংলার বাকী অন্যান্য জায়গা থেকে আলাদা। শুধু সিলেটি জাতি পরে বাংলাদেশীরা বাংলা ভাষার বিভিন্ন আঞ্চলিক রীতিতে কথা বলে। কিন্তু একাডেমিক ভাবে সিলেট সহ সারা বাংলাদেশে প্রমীত বাংলা ভাষাই ব্যবহৃত হয়। সিলেটের ধামাইল বা ধামালি গান ও নাচগুলি বিশ্বে চর্চিত, তার মধ্যে জলধামাইল ও বউধামাইল বিশেষ চর্চিত৷

সঠিক অনুচ্ছেদ শিরোনাম কোনটি?
titleA. শিল্প ও ঐতিহ্য
titleB. জনতত্ত্ব
titleC. ঔপনিবেশিক যুগ
titleD. মধ্যযুগীয়
উত্তর: titleA
এটি নেপালের একটি শক্তিশালী আর্থিক প্রতিষ্ঠান হয়ে দাঁড়িয়েছে। বর্তমানে এউ ব্যাংকের অধীনে ১৩০০ কর্মচারী কাজ করে। নেপাল রাষ্ট্রীয় বাণিজ্য ব্যাংকের মোট ২৩৬টি শাখা, ১৭টি কাউন্টার, ৯৩টি শাখাহীন ব্যাংকিং সেন্টার (বি.এল.বি) এবং ১৬৫টি এটিএম বুথ রয়েছে। এটি দীর্ঘদিন ধরে জনগণের বিশ্বাস অর্জন করেছে। ফলে এটি সবচেয়ে মুনাফা অর্জনকারী ও সবচেয়ে চাহিদাসম্পন্ন ব্যাংকে পরিণত হয়েছে। বর্তমান পর্যন্ত এর ভোক্তা সংখ্যা ১.৭ মিলিয়ন। এই বিপুল জনপ্রিয়তার পেছনে রয়েছে নিষ্ঠা, সততা এবং দেশপ্রেম যা একটি ব্যাংককে দেশের অর্থনীতিকে মজবুত করতে তাড়িত করে।

সঠিক অনুচ্ছেদ শিরোনাম কোনটি?
titleA. ভূমিকা
titleB. বিস্তৃতি
titleC. পরিষেবা
titleD. ইতিহাস
উত্তর: titleB
১৯৯৭ খ্রিষ্টাব্দের ৪ঠা ফেব্রুয়ারি ভারতের অরুণাচল প্রদেশের বোমডিলা থেকে এই অভিযান শুরু হয়। এই দল রাহুং,পঞ্চবতী, দেরাং, বৈশাখী হয়ে ৪,১২৫ মিটার উচ্চ ত্সে গিরিবর্ত্ম পার করে তাওয়াং, লুমলা ও ব্লাটিং হয়ে পূর্ব ভূটানের তাশিগাং নামক স্থানে প্রবেশ করে। তাঁরা ল্হুনত্শি, বুমথাং, থোংসা, ওয়াংদি, ফোড্রাং, থিম্পু, পারো, হা, সামত্সে হয়ে সিবসু নামক স্থানে ভূটানের পশ্চিম সীমান্ত অতিক্রম করে সিক্কিমের পাঙ্গোলাখা নামক স্থানে প্রবেশ করেন। এই পথে তাঁদের ইয়োতাং গিরিবর্ত্ম (৩,৫২৬ মিটার), থ্রুমসিং গিরিবর্ত্ম (৩,৭৫৮ মিটার), শেলথোং গিরিবর্ত্ম (৩,৫৭৬ মিটার), পেলে গিরিবর্ত্ম (৩,৩০০ মিটার), দোচু গিরিবর্ত্ম (৩,০৮০ মিটার), পুম গিরিবর্ত্ম (৩,০৫০ মিটার), জিলে গিরিবর্ত্ম (৩,৭৮০ মিটার), চেলে গিরিবর্ত্ম (৩,৯৯৫ মিটার), সেলে গিরিবর্ত্ম (৩,৪৯০ মিটার) প্রভৃতি ভূটানের উচ্চ গিরিবর্ত্মগুলি অতিক্রম করতে হয়। সিক্কিমের রাজধানী গ্যাংটক থেকে তাঁরা ইয়োকসাম যাত্রা করে সেখান থেকে বাখিম, দ্জোংরি গিরিবর্ত্ম (৪,৩২০ মিটার), রাথোং হিমবাহ ও রাথোং গিরিবর্ত্ম (৫,১৮০ মিটার) পেরিয়ে যাত্রা শুরুর আটান্নদিন পরে পূর্ব নেপালের ইয়ালুং হিমবাহ অতিক্রম করেন। এরপর তাঁরা দেওরালি ডান্ডা (৩৪০০ মিটার), সল্প ধারা (৩৩১৫ মিটার), লামাজুরা গিরিবর্ত্ম (৩৫৪০ মিটার) হয়ে তেইশ দিন পরে কাঠমাণ্ডু পৌঁছন। এরপর তাঁরা বেসিশহর থেকে যাত্রা শুরু করে পিসাং, মানাং, থরং গিরিবর্ত্ম, মুক্তিনাথ হয়ে কাগবেণী পৌছে মধ্য নেপালের অন্নপূর্ণা পরিক্রমা নামক বিখ্যাত ট্রেক সম্পন্ন করেন। এরপর তাঁরা সাংদা গিরিবর্ত্ম (৫১২৩ মিটার) হয়ে দোল্পা ও দুনাই অঞ্চল হয়ে পশ্চিম নেপালের দেওরালি (২৭০০ মিটার), ভোটি লেখ (২৪৪৫ মিটার), গোশাদা গিরিবর্ত্ম (৩২০০ মিটার), চৈনপুর, শিওরিপাখা (৩১১০ মিটার), দাল লেখ (৩৪৪০ মিটার) ৭ই জুন ভারত-নেপাল সীমান্তের ধার্চুলা পৌঁছন। নেপালের চৌদ্দটি জেলার মধ্য দিয়ে পূর্ব থেকে পশ্চিম নেপাল যাত্রা করতে তাঁদের মোট ছেষট্টি দিন সময় লাগে।

সঠিক অনুচ্ছেদ শিরোনাম কোনটি?
titleA. দল নির্বাচন ও অর্থ প্রদান
titleB. অরুণাচল প্রদেশ, ভূটান, সিক্কিম ও নেপাল
titleC. টু ওয়াক অ্যাক্রস দ্য হাই হিমালয় - এ জার্নি বাই ইন্ডিয়ান ওমেন, '৯৭
titleD. দলে ভাঙ্গন
উত্তর: titleB
পাটনা পুলিশ ১৭জন ধর্ম প্রচারককে গ্রেপ্তার করেছিল যারা ভারতে প্রবেশের জন্য ট্যুরিস্ট ভিসা ব্যবহার করে পরে ধর্ম প্রচারের কাজে লিপ্ত হয়েছিল। 

পর্যটন ভিসা নিয়ে ভারতে প্রবেশ করে ধর্ম প্রচারের কাজে অবৈধভাবে জড়িত থাকার কারণে ভিসা নিয়ম লঙ্ঘনের দায়ে স্বরাষ্ট্র মন্ত্রক প্রায় ৯৬০ জন বিদেশী তাবলিগী জামায়াতের সদস্যদের পর্যটন ভিসা ব্ল্যাক লিস্ট  ও বাতিল করেছে। 

সঠিক অনুচ্ছেদ শিরোনাম কোনটি?
titleA. অংশগ্রহণকারীর সন্ধান
titleB. বিস্তার
titleC. ভিসা লঙ্ঘন
titleD. পরিণতি এবং কর্ম
উত্তর: titleC
সর্ববহিঃস্থ স্তরে পৃথিবীর ভূ-ত্বকের গভীরতা সাধারণত ৫-৭০ কিলোমিটার (৩.১-৪৩.৫ মাইল) হয়ে থাকে। এই পাতলা স্তরটিকে বলা হয় মহাসাগরীয় ভূ-ত্বক; যেটি সমুদ্র অববাহিকার (৫-১০ কিমি) নিচে অবস্থিত এবং ঘণ লৌহ, ম্যাগনেসিয়াম, সিলিকেট এবং বিভিন্ন ধরনের আগ্নেয় শিলা (যেমন, ব্যাসাল্ট) দিয়ে গঠিত। অপরদিকে, ভূ-ত্বকের তুলনামূলক পুরু স্তরটিকে বলে মহাদেশীয় ভূত্বক; যেটির ঘণত্ব মহাসাগরীয় ভূ-ত্বকের চেয়ে কম এবং সোডিয়াম, পটাশিয়াম, এলুমিনিয়াম ও সিলিকেট শিলা (যেমন- গ্র্যানাইট) দিয়ে গঠিত। ভূত্বকের শিলাগুলোকে দু’টো প্রধান ভাগে ভাগ করা যায়। তা হলো, ১-সিয়াল এবং ২-সিমা। হিসেব করা দেখা গেছে, কোনার্ড বিচ্ছিন্নতা (দ্বিতিয় ধাপের বিচ্ছিন্নতা) যেখানে শুরু হয়, তার ১১ কিমি নিচ থেকে শুরু হয় সিমা স্তর। সর্ববহিঃস্থ ভূ-আচ্ছাদন এবং ভূত্বককে নিয়ে অশ্বমন্ডল গঠিত।

দু’টো প্রাকৃতিক ঘটনার মধ্য দিয়ে ভূ-ত্বক এবং ভূ-আচ্ছাদনের মধ্যকার সীমারেখা তৈরি হয়েছে। প্রথমত, ভূকম্পন-গতিবেগ বা সিসমিক গতিবেগের বিচ্ছিন্নতা, যেটাকে মহো বিচ্ছিন্নতা হিসেবেও আখ্যায়িত করা হয়। শিলাস্তরের উপর দিকে প্লেজিওক্লেস ফ্লেডস্পার (এক ধরনের এলুমিনিয়াম-পটাশিয়াম সংমিশ্রণ) থাকা এবং নিচের দিকে না থাকার তারতম্যের কারণে তৈরি হয় মহো বিচ্ছিন্নতা। দ্বিতীয়ত, মহাসাগরীয় ভূ-ত্বকের পুঁজিভূত আগ্নেয়শিলা এবং সুগঠিত পাতালিক শিলার মধ্যে এক ধরনের রাসায়নিক বিচ্ছিন্নতা কাজ করে। এই ঘটনাটি দেখা যায় মহাসাগরীয় ভূত্বকের সুগভীর অংশে, যেখানে অফিওলাইট ক্রম অনুযায়ী মহাদেশীয় ভূত্বকের উপর মহাসাগরীয় ভূ-ত্বক অভিলেপিত বা প্রলেপিত হয়েছে।

ভূত্বকের অনেক শিলাই গঠিত হয়েছে ১০ কোটি বছর আগে। সবচেয়ে পুরনো খনিজ পদার্থ যেটি পাওয়া গেছে তার বয়স হলো ৪.৪ বিলিয়ন বছর। অর্থাৎ ভূত্বকের বয়স অন্তত ৪.৪ বিলিয়ন বছর।

সঠিক অনুচ্ছেদ শিরোনাম কোনটি?
titleA. ভূ-মজ্জা
titleB. পৃথিবীর ভর
titleC. বিকল্প ধারণাসমূহের ঐতিহাসিক ক্রমবিকাশ
titleD. ভূ-ত্বক
উত্তর: titleD
অসীম রায়ের জন্ম ভোলা, বরিশাল জেলায়। পিতার নাম ছিল ভবেশচন্দ্র রায়। মাতা জ্যোৎস্না দেবী । ১৯৩৮ সালে জলপাইগুড়ি থেকে কলকাতায় এসে ভবানীপুর মিত্র ইনস্টিটিউশনে সপ্তম শ্রেণীতে ভর্তি হন। ১৯৪৬ সালে কলকাতার প্রেসিডেন্সী কলেজ থেকে ইংরিজি অনার্স সহ স্নাতক । ছাত্রাবস্থায় ১৯৪৬ সালের ২৯ জুলাই ডাক ও তার বিভাগের ধর্মঘটের সমর্থনে মিছিলে যোগ দেন। ১৯৪৮ সালে কলকাতা বিশ্ববিদ্যালয় থেকে ইংরিজি সাহিত্যে স্নাতকোত্তর ডিগ্রি লাভ, স্বর্ণপদক সহ।

সঠিক অনুচ্ছেদ শিরোনাম কোনটি?
titleA. মৃত্যু
titleB. তথ্যসূত্র
titleC. সাহিত্য
titleD. প্রারম্ভিক জীবন
উত্তর: titleD
পৃথিবীতে অঞ্চলভেদে ও সংস্কৃতিভেদে বিভিন্ন স্থানে বিভিন্ন ভঙ্গিতে আহার গ্রহণ লক্ষ্য করা যায়। যেমন, মধ্য-পূর্বীয় দেশগুলিতে মাটিতে বসে আহার গ্রহণ প্রচলিত এবং মনে করা হয়, মাটিতে বসে খাওয়া টেবিলে বসে খাওয়ার চেয়ে বেশি স্বাস্থকর। 

প্রাচীন গ্রিকরা সমাহার নামক একধরনের উদযাপনে হেলান দিয়ে আহার গ্রহণের ভঙ্গি কে প্রচলিত করে, পরে প্রাচীন রোমানরাও এই ভঙ্গিকে গ্রহণ করে। প্রাচীন হিব্রুরাও তাদের প্রথাগত বাৎসরিক উদযাপনে এই ভঙ্গি গ্রহণ করে।

সঠিক অনুচ্ছেদ শিরোনাম কোনটি?
titleA. ব্যাধিসমূহ
titleB. পাখি
titleC. খাওয়ার ভঙ্গি
titleD. অন্যান্য প্রাণী
উত্তর: titleC
মোট জনসংখ্যা ১১৮০৬৩৭(২০০১ জনগণনা) ও ১৩৭৯৬৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৫তম৷ ওড়িশা রাজ্যের ৩.২৯% লোক কোরাপুট জেলাতে বাস করেন৷ জেলার জনঘনত্ব ২০০১ সালে ১৩৪ ছিলো এবং ২০১১ সালে তা বৃদ্ধি পেয়ে ১৫৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৮৬% , যা ১৯৯১-২০১১ সালের ১৪.৬৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০৩২(সমগ্র) এবং শিশু(০-৬ বৎ) লিঙ্গানুপাত ৯৭৯৷

সঠিক অনুচ্ছেদ শিরোনাম কোনটি?
titleA. নামকরণ
titleB. অবস্থান
titleC. ভাষা
titleD. জনসংখ্যার উপাত্ত
উত্তর: titleD
২০০২ সালে প্রকাশিত প্রবন্ধে সিগুরসন এবং কেসি এই সিদ্ধান্তে আসেন যে একটি প্রাথমিক বিস্ফোরণ দ্বারা ছাই ও শিলার বর্ষণ শুরু হয় পম্পেইয়ের দক্ষিণ-পূর্বে কিন্তু হেরকুলামে নয়, যার অবস্থান ছিলো বায়ু প্রবাহের বিপরীত দিকে। পরবর্তীকালে যখন উপস্থিত গ্যাসসমূহ জমাট বেধে ঘন হওয়া শুরু করে এবং বিদ্যমান কঠিন পদার্থের ভার বহন করতে অসমর্থ হয়, তখনই ছাই ও শিলার মেঘ ধসে পড়তে শুরু করে। 
গবেষকরা ধারণা করেন যে নিচুমানের বিস্ফোরণের দ্বারা প্রথম ছাইস্তুপগুলোর পতন হয়েছিলো সকালের শুরুতে, যেগুলো মিসেনাম থেকে দেখতে পাওয়া যায় নি। রেকটিনা এই বিস্ফোরণগুলো দেখতে পেয়ে তার বার্তাবাহককে নেপলস উপসাগরের চারিদিকে খোঁজ নিতে পাঠান, এতদ্বারা বার্তাবাহকের প্লাইনির বাসভবনের নিকট প্রাথমিক উদ্গিরণের পরপরই দ্রুত উপস্থিত হবার যৌক্তিক কারণ পাওয়া যায়।

সঠিক অনুচ্ছেদ শিরোনাম কোনটি?
titleA. উদ্গিরণের তারিখ
titleB. স্তরীয় গবেষণা
titleC. বিস্ফোরণগুলোর কালনির্ধারণ
titleD. দুর্ঘটনায় হতাহত
উত্তর: titleC
মানুষের যোনি সারভিক্স থেকে ভালভা পর্যন্ত বিস্তৃত একটি নমনীয় ও মাংসল নালী। শরীরভেদে পার্থক্য হলেও সাধারণত একটি অনুত্তেজিত যোনির দৈর্ঘ্য সামনের দিকে ৬ থেকে ৬.৫ সে.মি. (২.৫ থেকে ৩ ইঞ্চি) এবং পেছনের দিকে ৯ সে.মি. (৩.৫ ইঞ্চি)। যৌন উত্তেজনার সময় যোনি দৈর্ঘ্য এবং প্রস্থ উভয় দিকেই বৃদ্ধি পায়। এমত নমনীয়তার ফলেই এটি যৌনমিলন ও সন্তান জন্মদানের সময় সম্প্রসারিত হয়। যোনি, সুপারফিকাল ভালভা ও জরায়ুর গভীরের সারভিক্সকে সংযুক্ত করে।

যদি একজন মহিলা সোজা হয়ে দাঁড়ান তবে যোনির শেষপ্রান্ত সামনে-পেছনে জরায়ুর সাথে ৪৫ ডিগ্রীর বেশি কোণ উৎপন্ন করে। যোনির শেষপ্রান্তটি ভালভার একটি কডাল প্রান্ত। এটি মুত্রনালীর পেছনে অবস্থিত। যোনির উপরের এক চতুর্থাংশ রেকটোউটেরিন পাউচ দ্বারা মলাধার থেকে পৃথক। যোনির সদর অংশের নাম মন্স ভেনেরিস। ভালভার ভেতরের দিক সহ যোনির রং হালকা গোলাপী এবং এটি মেরুদণ্ডী প্রাণীতে সবচেয়ে বেশি মিউকাস ঝিল্লী বিশিষ্ট অভ্যন্তরীণ অঙ্গ। যোনির বাকি তিন চতুর্থাংশ অঞ্চল উঁচু-নিচু অংশের দ্বারা সৃষ্ট ভাঁজে পরিপূর্ণ, এই ভাঁজকে রূগী বলে। যোনির পিচ্ছিলতা বার্থোলিনের গ্রন্থি দ্বারা নিয়ন্ত্রিত হয়। এটি যোনির প্রবেশ মুখে এবং সারভিক্সের কাছে অবস্থিত একটি গ্রন্থি। যৌনমিলনের সময় প্রয়োজনীয় পিচ্ছিলকারক তরল ক্ষরিত করার মাধ্যমে এটি লিঙ্গপ্রবেশজ্বনিত ঘর্ষণ হ্রাসে ভূমিকা রাখে। কোনোরকম গ্রন্থির সম্পৃক্ততা না থাকলেও যোনির দেয়াল আর্দ্রতা ছড়ায়। প্রতি মাসে ডিম্বক্ষরণের সময় সারভিক্সের মিউকাস গ্রন্থিগুলো বিভিন্ন রকম মিউকাস ক্ষরণ করে। এর ফলে যোনীয় নালিতে ক্ষারধর্মী অনুকূল পরিবেশ তৈরি হয় এবং এটি যৌনমিলনের মাধ্যমে প্রবিষ্ট পুরুষোর শুক্রাণুর বেঁচে থাকার সম্ভাবনা বাড়িয়ে দেয়।

সঠিক অনুচ্ছেদ শিরোনাম কোনটি?
titleA. গঠন
titleB. যোনিচ্ছদ
titleC. জরায়ুজ ক্ষরণ
titleD. শিশু প্রসব
উত্তর: titleA
কোয়াজুলু-নাটাল ইনল্যান্ডের পক্ষে অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ স্তরের ক্রিকেটে প্রতিনিধিত্ব করেছেন টম কারেন। বিদ্যালয় ক্রিকেটে অংশগ্রহণের সুবাদে তার ক্রীড়া প্রতিভা সারের সাবেক অধিনায়ক ইয়ান গ্রেগের চোখে পড়ে। ২০১২ সালে সারের দ্বিতীয় একাদশে খেলার জন্যে তাকে আমন্ত্রণ জানানো হয়। ঐ বছরের সেপ্টেম্বর মাসে বার্কশায়ারের ওয়েলিংটন কলেজে স্থানান্তরিত হন তিনি।

আগস্ট, ২০১৩ সালে লিস্ট এ ক্রিকেটে সারের জ্যেষ্ঠদের দলে সদস্যরূপে অভিষেক ঘটে তার ও এসেক্সের বিপক্ষে খেলেন। এপ্রিল, ২০১৪ সালে কেমব্রিজ বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষিক্ত হন টম কারেন। আগস্ট, ২০১৭ সালে টি২০ গ্লোবাল লীগের উদ্বোধনী আসরে কেপ টাউন নাইট রাইডার্সের সদস্যরূপে অন্তর্ভূক্ত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি স্থগিত করে ও পরবর্তীতে বাতিল ঘোষণা করে।

২০১৮ সাল থেকে ভারতীয় ঘরোয়া ক্রিকেটে কলকাতা নাইট রাইডার্স ও ২০১৮-১৯ মৌসুমে অস্ট্রেলীয় ঘরোয়া ক্রিকেটের বিগ ব্যাশ লীগে সিডনি সিক্সার্সের পক্ষে খেলে আসছেন। ২০১৮ সালের ইন্ডিয়ান প্রিমিয়ার লীগের আসরে কলকাতা নাইট রাইডার্সের খেলোয়াড় মিচেল স্টার্ক আহত হলে তিনি তার স্থলাভিষিক্ত হন। এ পর্যায়ে ৫ খেলায় অংশ নিয়ে ৬ উইকেট দখল করেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. অ্যাশেজ সিরিজ
titleD. ঘরোয়া ক্রিকেট
উত্তর: titleD
দৃষ্টিনন্দন রোহিনী গ্রামটির ইতিহাস প্রায় পাঁচশ বছর পুরাতন। স্থানীয়দের মতে রোহিনী পূর্বে রোহোনি নামে পরিচিত ছিলো। ব্রিটিশদের আগমনের পর অপভ্রংশে রোহিনী নামটি প্রচলিত হয়। এই সময়েই জলপথে সুবর্ণরেখার মাধ্যমে রোহিনীর সাথে বিভিন্ন অঞ্চল যুক্ত হয়। ১৯৬০ খ্রিস্টাব্দের পর থেকে রোহিনী সড়কপথে যুক্ত হয়, যার ফলে কলকাতা থেকে রোহিনীর সময়দূরত্ব ২০ থেকে আড়াই ঘণ্টায় কমে আসে। গ্রামে বড় সংখ্যায় আদিবাসী বাস করে এবং প্রায় ৩০% ব্রাহ্মণ, বৈষ্ণব ও কায়স্থের বাস। ১৯৪৮ খ্রিস্টাব্দে এখানে প্রথম উচ্চ বিদ্যালয় প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. গ্রাম সম্বন্ধ্যে
titleB. সংস্কৃতি
titleC. শিক্ষা
titleD. ইতিহাস
উত্তর: titleA
হাইপারটেনশনের অবস্থা নির্ণয়ের জন্য নিয়মিত রক্তচাপ স্বাভাবিক মাত্রার চেয়ে বেশি হলে ধরে নেয়া হয়। সাধারণত এক সপ্তাহের বিরতিতে কমপক্ষে তিনবার মাপা লাগে। সঠিক চাপ মাপার জন্য কয়েকটি নিয়ম মানা জরুরী এবং অন্যান্য যেসকল বিষয় রক্তচাপকে প্রভাবিত করে সেগুলোও বিবেচনা করা প্রয়োজন। যেমন, রক্তচাপ মাপার কমপক্ষে আধা ঘণ্টা আগে থেকে ধূমপান থেকে বিরত থাকতে হবে এবং ক্যাফেইন গ্রহণের কমপক্ষে একঘণ্টা পরে মাপতে হবে, দুশ্চিন্তামুক্ত অবস্থায় মাপা জরুরী। আস্তিনের আকারও যথেষ্ট গুরুত্বপূর্ণ। আস্তিনের ওপরের বাহুর দুই তৃতীয়াংশ ঘিরে ফেলা উচিত। কমপক্ষে পাঁচ মিনিট সময় বসা অবস্থায় থাকা উচিত।

সঠিক অনুচ্ছেদ শিরোনাম কোনটি?
titleA. কারণ
titleB. নির্ণয়
titleC. চিকিৎসা
titleD. শ্রেণীবিভাগ
উত্তর: titleB
মধ্যযুগের ইউরোপীয় সামন্তসমাজের স্তরবিন্যাস এস্টেট প্রথা নামে পরিচিত। মধ্যযুগে ফরাসি বিপ্লবের পূর্বে ফ্রান্স তিনটি এস্টেটে বিভক্ত ছিল-

প্রথম দুই এস্টেটের জনসংখ্যা ছিলছিল ফ্রান্সের জনসংখ্যার ৫ ভাগ আর তৃতীয় সম্প্রদায় ছিল মোট জনসংখ্যার ৯৫ ভাগ। কিন্তু সংখ্যালঘু ৫ ভাগ মানুষ সকল সুযোগ সুবিধা ভোগ করত এবং তারা কর দিত না। সমস্ত করের বোঝা বহন করতে হতো সংখ্যাগরিষ্ঠ তৃতীয় সম্প্রদায়কে।

সঠিক অনুচ্ছেদ শিরোনাম কোনটি?
titleA. জাতিবর্ণ প্রথা
titleB. দাসপ্রথা
titleC. ক্রিয়াবাদী তত্ত্ব
titleD. এস্টেট প্রথা
উত্তর: titleD
প্রাচ্যের দেশগুলোর মধ্যে জাপানকেই আলবেনিয়া নিজেদের সবচেয় গুরুত্বপূর্ণ বাণিজ্যিক অংশীদার হিসেবে বিবেচনা করে। এই দুই দেশ বেশ কিছু দ্বিপাক্ষিক চুক্তিতে সাক্ষর করেছে। এই চুক্তিগুলো মূলত ভবিষ্যতে আলবেনিয়ার অর্থনৈতিক উন্নয়নের উদ্দেশ্যে করা হয়।

আলবেনিয়া এবং জাপানের মধ্যকার দ্বিপাক্ষিক বাণিজ্যের পরিমাণ হল ৪০৫ মিলিয়ন (৪০.৫ কোটি) জাপানি ইয়েন। এর মধ্যে আলবেনিয়ায় জাপানের রপ্তানি আয় হল ২৫২ মিলিয়ন (২৫.২ কোটি) জাপানি ইয়েন এবং জাপানে আলবেনিয়ার রপ্তানি আয় হল ১৫৩ মিলিয়ন (১৫.৩ কোটি) জাপানি ইয়েন।

সঠিক অনুচ্ছেদ শিরোনাম কোনটি?
titleA. জাপানি সহায়তা
titleB. অন্যান্য চুক্তি
titleC. অর্থনৈতিক সম্পর্ক
titleD. ইতিহাস
উত্তর: titleC
১৯৫৭ সালে ঢাকায় আয়োজিত জাতীয় চারুকলা প্রদর্শনীতে পেয়েছিলেন তার প্রথম পুরস্কার। ১৯৫৯ সালে টোকিওতে অনুষ্ঠিত প্রথম তরুণ শিল্পী প্রদর্শনীতে জুটেছিলো ‘স্টারলেম’ পুরস্কার। ১৯৬০ সালে সর্বজাপান প্রিন্ট প্রদর্শনীতেও একটা পুরস্কার এসেছিলো তার নামে। ১৯৬৯ সালে পেয়েছিলেন পাকিস্তানের প্রেসিডেন্ট প্রাইড অফ পারফরম্যান্স পদকও। এছাড়া তিনি একুশে পদক, স্বাধীনতা দিবস পুরস্কার, জাপানের সংস্কৃতিমন্ত্রীর পুরস্কারসহ বহু পুরস্কার লাভ করেন। তিনি ১৯৮৩ সালে একুশে পদক পান ।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. জন্ম
titleC. পুরস্কার এবং সম্মাননা
titleD. প্রদর্শনী
উত্তর: titleC
২০১০ সালে প্রথমে অভিষেক বচ্চন ও অক্ষয় কুমারকে এই চলচ্চিত্রের নাম ভূমিকায় নেওয়ার কথা ভাবা হয়। অভিষেক ছিলেন মেহরার পছন্দ আর অক্ষয় ছিলেন মিলখার পছন্দ। পরে কাহিনী লেখা শেষ হলে প্রধান চরিত্র সম্পর্কিত চূড়ান্ত সিদ্ধান্ত নেওয়া হয়। চলচ্চিত্র নির্মাতা-অভিনেতা ফারহান আখতারকে নাম চরিত্রের জন্য এবং সোনম কাপুরকে তার প্রেমিকার চরিত্রের জন্য নির্বাচন করা হয়। ফলে ফারহান মিলখা সিং এবং তার পরিবারের সাথে দেখা করতে পাঞ্জাব যান। পাকিস্তানি গায়িকা ও অভিনেত্রী মীশা শফী, যিনি ইতিমধ্যে "দ্য রিলাকট্যান্ট ফান্ডামেন্টালিস্ট" দিয়ে হলিউডে অভিষেক করেছেন, তাকে মিলখার বন্ধু পেরিজাদ চরিত্রের জন্য নির্বাচন করা হয়।

সঠিক অনুচ্ছেদ শিরোনাম কোনটি?
titleA. সঙ্গীত
titleB. চিত্রায়ণ
titleC. নির্মাণ
titleD. অভিনয়শিল্পী নির্বাচন
উত্তর: titleD
ট্রানসোক্সিয়ান এবং খোরাসান'এ তুর্ক-মোঙ্গলীয় এবং পার্শি জনগণ পাশাপাশি বসবাস করতেন। এই বিভক্ত সমাজটি নৃতাত্ত্বিক ভাবে সামরিক এবং বেসামরিক দিকে সরকার এবং নিয়মের দায়িত্ব ভাগ করে নিয়েছিল। তুর্ক-মোঙ্গলীয়রা ছিল মূলত সামরিক গোষ্ঠী এবং ফার্সিরা মূলত বিভিন্ন বেসামরিক কাজে যুক্ত ছিল। তুর্ক-মোঙ্গলীয়দের মধ্যে কথ্য ভাষারূপে চাঘতাই ভাষা প্রচলিত ছিল। মধ্য এশিয়ার তৃণপ্রধান বৃক্ষহীন প্রান্তরে চেঙ্গিস খানের পৃষ্ঠপোষকতায় এরা এক রাজনৈতিক সংগঠনে পরিনত হয়েছিল।. এদের প্রধান ভাষা ফার্সি ছিল, তাজিক ভাষা এদের মাতৃভাষা ছিল(ফার্সি)। সমস্ত শিক্ষিত এবং শহুরে মানুষের ভাষাও ছিল ফার্সি। তৈমুর লঙ্গের সরকারি রাজভাষাও ফার্সিই ছিল এবং তার প্রশাসন, ইতিহাস,কবিতা ,সংস্কৃতি এই ভাষার মাধ্যমেই প্রকাশ পেয়েছিল। কিন্তু তৈমুর লঙ্গের পরিবার বাড়িতে চাঘাতাই ভাষায় কথা বলতো। সেই সময় আরবি ভাষা বিজ্ঞান, দর্শনবিদ্যা, ধর্মতত্ত্ব এবং ধর্মীয় বিজ্ঞানের ভাষা হিসাবে যথেষ্ট ঔৎকর্ষ্য অর্জন করেছিল।

সঠিক অনুচ্ছেদ শিরোনাম কোনটি?
titleA. রাজপুতদের সাথে যুদ্ধ
titleB. পটভূমিকা
titleC. তুর্ক-মোঙ্গলীয় ও পার্শি সংস্কৃতি
titleD. সামরিক জীবন
উত্তর: titleC
হ্যাল বিমানবন্দরটির একটি রানওয়ে রয়েছে। রানওয়েটি ০৯/২৭ ভিত্তিতে ৩,৩০৭ মিটার (১০,৮৫০ ফুট) দীর্ঘ। ই২ (প্রিমিয়াম) এবং ই১ নামের পূর্ব দিকে ২ টি ট্যাক্সিওয়, একইভাবে পশ্চিম দিকে ডব্লিউ১ (ঘের) এবং ডব্লিউ২ নামে ২ টি ট্যাক্সিওয় সহ মোট ৪ টি প্রবেশ/প্রস্থান ট্যাক্সিওয়ে রয়েছে। উপরন্তু, বিমানবন্দরে ছয়টি অ্যাপ্রন আছে।
সঠিক অনুচ্ছেদ শিরোনাম কোনটি?
titleA. বেসামরিক উড়ান স্থানান্তর
titleB. বন্ধ কাঠামো
titleC. ইতিহাস
titleD. সু্যোগ - সুবিধা
উত্তর: titleD
১১ ডিসেম্বর, ২০০৭ তারিখে টুয়েন্টি২০ আন্তর্জাতিকে নিউজিল্যান্ডের বিপক্ষে ব্যাটসম্যানদের কাছে ত্রাসরূপে হাজির হন ও ২/২২ দখল করেন। দলনায়ক ড্যানিয়েল ভেট্টোরি ও কোচ জন ব্রেসওয়েল তার বোলিংয়ের ধরন সম্পর্কে জনসমক্ষে তাদের সন্দেহের কথা তুলে ধরেন। এরফলে তাকে অমার্জনীয় ও টেস্টে তার বোলিংয়ের বৈধতা প্রমাণের জন্য বিরূপ মন্তব্য শুনতে হয়।

সঠিক অনুচ্ছেদ শিরোনাম কোনটি?
titleA. বিতর্ক
titleB. ওডিআই থেকে অবসর
titleC. খেলার ধরন
titleD. প্রারম্ভিক জীবন
উত্তর: titleA